[{"text_idx": "#000001", "text": "Avant de reprendre la route ce matin, nous faisons une petite cueillette de prunes et de pommes. Le camping est plante\u0301 de plus de 200 arbres fruitiers et le proprie\u0301taire nous offre bien volontiers ces quelques fruits."}, {"text_idx": "#000002", "text": "Antau\u0306 ol forlasi la kampejo c\u0302i-matene, ni plukas kelkajn prunojn kaj pomojn. G\u0302i estas plantita kun pli ol 200 fruktarboj kaj la posedanto volonte proponas al kelkajn fruktojn."}, {"text_idx": "#000003", "text": "La unua parto de la itinero estas sufic\u0302e ebena kaj ni rapide iras sur malgrandaj vojoj tra la vilag\u0302oj au\u0306 log\u0302ejaj kvartaloj c\u0302e la periferio de Euskirchen."}, {"text_idx": "#000004", "text": "Ni tagmang\u0302as en Floisdorf kaj tie komencig\u0302as la pli malfacilaj aferoj. Ni alproksimig\u0302as al la unuaj deklivoj de la masivo Eifel sed tio ne estos la plej malfacila de la tago."}, {"text_idx": "#000005", "text": "Tiu c\u0302i malica GPS kondukas nin en apenau\u0306 markita pado, pavimita per grandaj rondaj s\u0302tonetoj, truita de fluaj\u0302o okaze de iu pluvego, invadita de rubusoj kaj urtikoj, barita de arbotrunko faligita de iu s\u0302tormo, sub kiu ni devas pasi."}, {"text_idx": "#000006", "text": "Ne eblas bicikli, ni devas dec\u0302evalig\u0302i kaj, ec\u0302 tiel, estas malfacile por ni progresi. Unu kilometro por 150 metroj da malsupreniro, ni esperas, ke ni ne devos reiri supren."}, {"text_idx": "#000007", "text": "Finfine ni alvenas al la kampadejo c\u0302irkau\u0306 la 16-a."}, {"text_idx": "#000008", "text": "C\u0302u pluvos? C\u0302u ne pluvos? La vetero estis griza la tutan tagon, multe pli malvarmeta ol la antau\u0306aj tagoj. La pluvo s\u0302ajnigas fali plurfoje sed c\u0302esas c\u0302e la unuaj gutoj. Ni vidos c\u0302i-vespere."}, {"text_idx": "#000009", "text": "Morgau\u0306 estos tago por malfacila etapo. La vojo grimpos forte kaj dum c\u0302irkau\u0306 dudek kilometroj."}, {"text_idx": "#000010", "text": "Ni forlasos Germanion al Belgio : ni iros al Calamine (en la franca) au\u0306 Kelmis (en la flandra), la iama neu\u0306trala teritorio de Moresnet kiu, dum kelka tempo, proklamis sin sendependa, prenis la nomon Amikejo kaj elektis Esperanton kiel nacian lingvon."}, {"text_idx": "#000011", "text": "Ni foriros frue c\u0302ar ni volas viziti la Muzeon de la Malnova Monto kiu elvokas la pasintecon de la teritorio kaj g\u0302i fermig\u0302as je la kvina."}, {"text_idx": "#000013", "text": "Lundon, ni revenos al Lieg\u0302o, sed c\u0302i-foje per biciklo."}, {"text_idx": "#000019", "text": "Blog Trotting vous permet de raconter vos aventures et vous aide a\u0300 les partager avec vos amis et d'autres passionne\u0301s de voyages."}]